Air (band)

Air er en fransk electronica-duo, som består av Nicolas Godin og Jean-Benoît Dunckel. 

De møttes på skolen École Nationale Supérieure d'Architecture de Versailles hvor de begge studerte før de startet bandet sammen i 1995. 

Deres kritikerroste debutalbum, Moon Safari, inkludert sporet "Sexy Boy", var en internasjonal suksess i 1998. Oppfølgingen, The Virgin Suicides, var musikken til Sofia Coppolas første film med samme navn. Bandet har siden gitt ut flere album.  

 Historie 

 Startet til bandet 
Før de grunnla Air (enkelte ganger feilaktig betraktet som et akronym for Amour, Imagination, Rêve, som kan oversetter til kjærlighet, fantasier, drømmer) spilte Dunckel og Godin sammen i bandet Orange.

 Karriere 
Etter å ha laget flere remikser for andre i første halvdel av 1990-årene, spilte Air inn sin første EP, Premiers Symptômes, i 1995. Bandet ga ut sitt første album, Moon Safari, i 1998. Den første singelen, "Sexy Boy", ble mye spilt på alternative radiostasjoner. Albumet ble en internasjonal suksess. I 2000 komponerte Air musikken til The Virgin Suicides til Sofia Coppolas debutfilm med samme navn. 

På 2000-tallet ga Air ut fire studioalbum 10 000 Hz Legend (2001), Talkie Walkie (2004), Pocket Symphony (2007), Love 2 (2009), et mix og remix album Everybody Hertz (2002) og et samarbeids album City Reading (2003).

I 2012 skrev Air lydspor til den restaurerte versjonen av Georges Méliès stumfilm Le Voyage Dans la Lune (Reisen til månen).
miniatyr|London, Storbritannia 2010

 Musikkstil og innflytelser 
Airs musikk har blitt omtalt som en rekke musikalske stiler som electronica, elektronisk pop, ambient, progressiv rock, chillout, space age pop, dream pop, downtempo, trip hop og space rock.

Dunckel vokste opp med å lytte til både klassisk og elektronisk musikk, spesielt Kraftwerk. Senere interesserte han seg for det han kalte den "English dark rock" til Siouxsie and the Banshees og Joy Division. Han var også stor fan av David Bowie, Iggy Pop og Lou Reed mens Brian Eno og Cluster var to av de elektroniske artistene som inspirerte ham mest. Han nevner blant sine favorittartister: Maurice Ravel innen klassisk musikk, François de Roubaix innen filmmusikk og Siouxsie and the Banshees innen popmusikk.

Dunckel og Godin delte interessen for musikken til Michel Legrand, Philip Glass og Grace Jones. I barndommen ble Godin fascinert av Beatles før han senere oppdaget soul og Sly and the Family Stone. Duoen ble også påvirket av de progressive rock pionerene Pink Floyd.

 Utmerkelser 
Air vant prisen for beste musikkvideo på Byron Bay International Film Festival i 2011 for videoen til "So Light Is Her Footfall". (Fra Love 2).

 Diskografi 
+Studioalbum Tittel  Utgitt  Listeplasseringer Moon Safari  16. januar 1998  #6 UK, #21 Frankrike, #41 USA, 7 Irland, #13 Norge 10 000 Hz Legend 28. mai 2001 #7 UK, #7 Frankrike, #88 USA, #23 Italia, #1 Irland, #3 Norge Talkie Walkie 26. januar 2004 #2 UK, #3 Frankrike, #61 USA, #3 Italia, #1 Irland,  #3 Norge Pocket Symphony 5. mars 2007 #22 UK, #8 Frankrike, #40 USA, #16 Italia, #8 Irland,  #32 NorgeLove 2 30. september 2009 #36 UK, #12 Frankrike, #5 USA, #48 Italia, #30 IrlandLe Voyage Dans La Lune6. februar 2012#35 UK, #17 Frankrike, #4 USA, #35 Italia, #21 Irland
+Filmalbum Tittel  Utgitt  The Virgin Suicides  28. februar 2000  Music for Museum  26. juni 2014 

+Extended plays Tittel  Utgitt Premiers Symptômes  juli, 1997 (gjenutgitt august, 1999)
+Samarbeids album Tittel  Utgitt City Reading (Tre Storie Western)  25. mars 2003

+Mix og remix albumer Tittel  Utgitt Everybody Hertz  19. februar 2002Late Night Tales11. september 2006
+Samlealbum Tittel  Utgitt Twentyears  10. juni 2016

 Referanser 

 Eksterne lenker 




Kategori:Franske musikkgrupper
Kategori:Trip-hop-artister
Kategori:Electronica-artister
Kategori:Ambient-artister